lau 07. desember 2019 21:40
Mikil fagnaðarlæti.
Lærisveinar Ancelotti í Napoli eru í vandræðum.
Lazio varð í kvöld fyrsta liðið til að vinna Juventus í ítölsku úrvalsdeildinni á þessu tímabili.
Cristiano Ronaldo kom Juventus yfir um miðbik fyrri hálfleiks þegar hann skoraði eftir sendingu Rodrigo Bentancur. Miðvörðurinn Luiz Felipe jafnaði fyrir leikhlé.
Á 69. mínútu dró svo til tíðinda þegar Juan Cuadrado fékk að líta reisupassann; hann var rekinn af velli fyrir að taka Manuel Lazzari niður, en Lazzari var að komast í álitlega stöðu. Hann fékk fyrst gult spjald, en eftir að atvikið hafði verið skoðað betur með VAR fékk hann rauða spjaldið.
Lazio nýtti sér liðsmuninn og skoraði miðjumaðurinn öflugi Sergej Milinkovic-Savic á 74. mínútu. Spánverjinn Luis Alberto, sem var eitt sinn á mála hjá Liverpool, lagði upp bæði mörk Lazio.
Markahrókurinn Ciro Immobile fékk tækifæri til að ganga algjörlega frá leiknum á 79. mínútu, en Szczęsny, markvörður Juventus, varði frá honum vítaspyrnu og frákast í kjölfarið.
Szczęsny hélt Juventus inn í leiknum, en það breytti litlu þegar upp var staðið. Varamaðurinn Felipe Caicedo skoraði þriðja mark Lazio í uppbótartíma og fyrsta tap Juventus í Serie A á þessu tímabili staðreynd.
Lazio er í þriðja sæti með 33 stig, þremur stigum minna en Juventus. Inter er á toppnum með 38 stig.
Þá gerðu Udinese og Napoli 1-1 jafntefli. Piotr Zielinski jafnaði á 69. mínútu eftir að Kevin Lasagna hafði komið Udinese yfir í fyrri hálfleiknum.
Napoli hefur verið í basli að undanförnu, innan sem utan vallar. Núna hefur liðið ekki unnið í átta leikjum í röð í öllum keppnum.
Napoli er í sjöunda sæti með 21 stig og er Udinese í 14. sætinu með 15 stig.
0-1 Cristiano Ronaldo ('25 )
1-1 Luiz Felipe ('45 )
3-1 Felipe Caicedo ('90)
Rautt spjald:Juan Cuadrado, Juventus ('69)
1-0 Kevin Lasagna ('32 )
1-1 Piotr Zielinski ('69 )
Lazio, one of if not the most in-form Italian teams right now show up & give Juventus their FIRST loss of the season. Lazio are now just 5 away from first place and 3 away from Juve. Incredible pic.twitter.com/oQGr7GG4FF